section_heading: Sezona 5
paragraph_text: Susan započinje ljubavnu vezu s majstorom Jacksonom Braddockom. Odbije obznaniti njihovu vezu svojim prijateljicama i priznaje mu kako nije zaljubljena u njega. Stvari se naposljetku promijene i Susan se zaljubi u Jacksona. Kroz nekoliko flashbackova, gledateljima je otkriven pravi razlog Mikeovog i Susaninog razvoda. Prije godinu dana, Susan i Mike su bili sudionici teške prometne nesreće u kojoj su poginule mlada majka Lila Dash i njena kći Paige. Iako ni Susan ni Mike nisu krivi za nesreću, Susan se svejedno krivi za smrt dvoje ljudi, te zbog takve traume njihov brak postane nemoguć. Kasnije, otkriva se kako je Lila Dash zapravo pokojna supruga Davea Williamsa, novog susjeda i ujedno novog Edieinog supruga. Dave se namjerava osvetiti Mikeu, te planira Susanino i M.J.-evo ubojstvo. Nehotice, Susan otkrije Daveu kako je ona vozila auto te kobne noći, no Mike je preuzeo krivnju. Pri sredini sezone, Jackson se vrati u gradić i zaprosi Susan jer mu istječe viza za boravak u zemlji. Iako je sve trebalo bit odigrano po planu, Dave pomrsi Jacksonove planove kada ga prijavi imigracijskoj službi. Jackson je deportiran natrag u Kanadu. Nakon Ediene smrti, Dave uvjeri Susan i M.J.-a da odu s njim na ribolov kako bi izvršio svoju osvetu. Na putu na vjenčanje s Katherine, Mike pronađe videokazetu na kojoj Dave priznaje zločin koji namjerava učiniti. Ostavlja Katherine na aerodromu kako bi spasio sina i Susan. Dave tad sveže Susan za stup i natjera je da gleda sudar u kojem bi Mike svojim automobilom trebao ubiti vlastitog sina. Shrvana Susan zamoli Davea da razmisli još jednom o svemu što čini i upita ga što bi mu sada rekla njegova kćer. Očajan Dave oslobodi M.J.-a i zaleti se u Mikeov auto. Oboje prežive nesreću. Mike i Susan se poljube. Na kraju 5. sezone, dva mjeseca poslije, gledatelji vide Mikea u crkvi na vjenčanju s misterioznom ženom. Samo je pitanje, s kim?